stanford-oval/wikipedia huggingface dataset:
The Death Race for Love Tour
הופעות

| תאריך> אמריקה | עיר> אמריקה | מדינה> אמריקה | מיקום> אמריקה | מופע חימום> אמריקה |
| --- | --- | --- | --- | --- |
| 25 באפריל 2019 | ונקובר | קנדה | PNE Forum | — |
| 26 באפריל 2019 | פורטלנד | אורגון | Veterans Memorial Coliseum | — |
| 28 באפריל 2019 | סיאטל | וושינגטון | WaMu Theatre | — |
| 30 באפריל 2019 | סן פרנסיסקו | קליפורניה | Bill Graham Civic Auditorium | — |
| 2 במאי 2019 | לוס אנג'לס | קליפורניה | Greek Theatre | — |
| 3 במאי 2019 | לאס וגאס | נוודה | The Joint | — |
| 4 במאי 2019 | מסה | אריזונה | Mesa Amphitheatre | — |
| 5 במאי 2019 | אלבקרקי | ניו מקסיקו | Tingley Coliseum | — |
| 7 במאי 2019 | ניו אורלינס | לואיזיאנה | UNO Lakefront Arena | — |
| 9 במאי 2019 | סיינט אוגוסטין | פלורידה | The St. Augustine Amphitheatre | — |
| 12 במאי 2019 | אטלנטה | ג'ורג'יה | Coca-Cola Roxy | — |
| 14 במאי 2019 | ריצ'מונד | וירג'יניה | Virginia Credit Union Live | — |
| 15 במאי 2019 | פילדלפיה | פנסילבניה | Skyline Stage at The Mann | — |
| 17 במאי 2019 | וושינגטון די. סי. | ארצות הברית | The Anthem | — |
| 20 במאי 2019 | ניו יורק | ניו יורק | Hammerstein Ballroom | — |
| 21 במאי 2019 | ניו יורק | ניו יורק | Hammerstein Ballroom | — |
| 23 במאי 2019 | בוסטון | מסצ'וסטס | Agganis Arena | — |
| 24 במאי 2019 | הרטפורד | קונטיקט | XFINITY Theatre | — |
| 25 במאי 2019 | טורונטו | קנדה | Coca-Cola Coliseum | — |
| 26 במאי 2019 | דטרויט | מישיגן | Masonic Temple Theatre | — |
| 27 במאי 2019 | קליבלנד | אוהיו | Jacobs Pavilion At Nautica | — |
| 28 במאי 2019 | פיטסבורג | פנסילבניה | Stage AE | — |
| 30 במאי 2019 | שיקגו | אילינוי | Aragon Ballroom | — |
| 31 במאי 2019 | מילווקי | ויסקונסין | The Eagles Ballroom | — |
| 1 ביוני 2019 | מיניאפוליס | מינסוטה | Armory | — |
| 2 ביוני 2019 | אינדפנדנס | מיזורי | Silverstein Eye Centers Arena | — |
| 4 ביוני 2019 | סנט לואיס | מיזורי | Chaifetz Arena | — |
| 6 ביוני 2019 | יוסטון | טקסס | Revention Music Center | — |
| 7 ביוני 2019 | אוסטין | טקסס | ACL Live at The Moody Theatre | — |
| 8 ביוני 2019 | דאלאס | טקסס | Bomb Factory | — |
אירופה ובריטניה
| 15 באוגוסט 2019 | סנקט פלטן | אוסטריה | FM4 Frequency Festival | — |
| 16 באוגוסט 2019 | טמפרה | פינלנד | Blockfest | — |
| 17 באוגוסט 2019 | Biddinghuizen | הולנד | Lowlands Festival | — |
| 20 באוגוסט 2019 | Paraga Beach | יוון | SantAnna Mykonos | — |
| 22 באוגוסט 2019 | אוברהאוזן | גרמניה | HYPE Festival | — |
| 23 באוגוסט 2019 | רדינג | אנגליה | Reading Festival | — |
| 24 באוגוסט 2019 | לידס | אנגליה | Leeds Festival | — |
הערות שוליים

↑  Josh Hernandez, Juice WRLD: Death Race for Love Tour, Dallas, Tx| 6/9/2019, YouTube, ‏8 ביוני 2019
↑  AtlantaGa24, Juice WRLD - Death Race for Love Tour | Full Show Live in Richmond, VA 5/14/19, YouTube, ‏14 במאי 2019 (באנגלית אמריקאית)
↑  Juice WRLD Announces 2019 Death Race For Love Tour: Dates and Tickets, Vivid Seats (באנגלית אמריקאית)
↑  juicewrld999, Europe & UK. Time to rage. Let’s go!!!🖤🖤🖤, www.instagram.com, ‏14 באוגוסט 2019
| ג'וס וורלד |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Goodbye & Good Riddance • Death Race for Love • Legends Never Die |  |
| מיני-אלבומים | Juiced Up The EP • Twilight Zone EP • Affliction • Heartbroken in Hollywood 9 9 9 • JuiceWRLD 9 9 9 • BingeDrinkingMusic • Nothings Different • Too Soon.. • Up Next Session: Juice Wrld |  |
| מיקסטייפים | What Is Love? • Wrld on Drugs |  |
| סיבובי הופעות | The WRLD Domination Tour • The Nicki Wrld Tour • The Death Race for Love Tour |  |
| ג'וס וורלד – שירים |
| --- | --- | --- |
| Goodbye & Good Riddance | "All Girls Are the Same" • "Lucid Dreams" • "Wasted" • "Armed and Dangerous" • "Black & White" • "Lean wit Me" • "I'll Be Fine" • "Used To" • "Candles" • "Scared of Love" • "Hurt Me" • "I'm Still" • "End of the Road" • "Long Gone" |  |
| Death Race for Love | "Empty" • "Maze" • "HeMotions" • "Demonz (Interlude)" • "Fast" • "Hear Me Calling" • "Big" • "Robbery" • "Flaws and Sins" • "Feeling" • "Syphilis" • "Who Shot Cupid?" • "Ring Ring" • "Desire" • "Out My Way" • "The Bees Knees" • "On God" • "10 Feet" • "Won't Let Go" • "She's the One" • "Rider" • "Make Believe" |  |
| Legends Never Die | "Conversations" • "Titanic" • "Bad Energy" • "Righteous" • "Blood on My Jeans" • "Smile" • "Tell Me U Luv Me" • "Hate the Other Side" • "Life's a Mess" • "Come & Go" • "I Want It" • "Fighting Demons" • "Wishing Well" • "Screw Juice" • "Up Up and Away" • "Stay High" • "Can't Die" • "Man of the Year" |  |
| השתתפות בסינגלים | "Roses" • "Hate Me" • "Godzilla" |  |
| שירים אחרים | "Bad Boy" |  |
Sports Rabbi

| --- | --- |

הסמליל של ספורטס רבי
 סוג:  אתר אינטרנט, הסכת ובלוג
 תקופת הפעילות:  2004–הווה (כ־20 שנה)
 מייסדים:  ג'וש הליקמן
 sportsrabbi.com/en
 
Sports Rabbi (בעברית: ספורטס רבי) הוא אתר אינטרנט, הסכת ובלוג העוסק בסיקור ספורט ישראלי, בדגש על כדורסל ישראלי וכדורגל ישראלי.
זהו האתר היחידי, אשר מסקר ספורט ישראלי באופן תדיר בשפה האנגלית. לאתר ישנה גם גרסה מקבילה בשפה העברית.
בנוסף, האתר עוקב ומעדכן אחר ספורטאים יהודים ברחבי העולם.
היסטוריה

האתר הוקם בידי ג'וש הליקמן - יהודי קנדי שעסק בעברו בתיירות בינלאומית, ועלה לישראל בשנת 2004.
בתחילה, הליקמן הפעיל את האתר כבלוג אשר כתבותיו היו מתורגמות לאנגלית ממדורי ספורט בעיתונים.
עם השנים האתר השתדרג וכולל כעת תכנים בלעדיים בשפה האנגלית, כולל ראיונות ודיווחים בזמן אמת מהמגרשים.
מדורים ותכנים באתר

נכון לשנת 2021, קיימים באתרים באנגלית ובעברית המדורים הקבועים באים:
HolyLand Hoops - מדור שעוקב אחר כדורסל ישראלי: ליגת העל בכדורסל, נבחרת ישראל בכדורסל, תחרויות כדורסל באירופה בהשתתפות קבוצות ישראליות, ועוד.
Football Israel (באתר באנגלית בלבד) - מדור שעוקב אחר כדורגל ישראלי: ליגת העל בכדורגל, נבחרת ישראל בכדורגל, תחרויות כדורגל באירופה בהשתתפות קבוצות ישראליות, ועוד.
Jews in Sports - מדור שעוקב אחר ספורטאים יהודים ברחבי העולם בענפי ספורט שונים ומגוונים.
Deni Avdija - מדור שעוקב אחר השתלבותו של שחקן הכדורסל דני אבדיה בליגת הNBA ובקבוצתו הוושינגטון ויזארדס.
מדורים מתחלפים על נושאים שונים, כדוגמת ספורט אולימפי.
הסכתים

ההסכתים באתר הם בנושאים שונים ומגוונים, ולרוב כוללים ראיון אחד או שניים עם דוברי אנגלית.
בין המרואיינים: כדורסלנים וכדורגלנים זרים בליגת העל, ספורטאים יהודים המשחקים מחוץ לישראל או עיתונאי ספורט.
פרויקטים אחרים

האתר גם מציע סיורים בישראל בשפה האנגלית, אשר משלבים ספורט בישראל, יהדות וציונות.
הערות שוליים

↑  צביקה קליין, חי מהמגרש: היהודי שמרביץ ציונות דרך הכדורגל הישראלי, באתר nrg‏, 28 ביולי 2017
אאוסגייר אאוסגיירסון

אאוסגייר אאוסגיירסון (באיסלנדית: Ásgeir Ásgeirsson; נהגה: [ˈausceir̥ ˈausceir̥sɔn];‏ 13 במאי 1894 – 15 בספטמבר 1972) היה פוליטיקאי איסלנדי, נשיא איסלנד השני. כיהן בתפקידו זה בין השנים 1952–1968. לפני כן כיהן כראש ממשלת איסלנד בין השנים 1932–1934.
חייו

למד תאולוגיה וסיים את לימודיו בהצטיינות באוניברסיטת איסלנד ברייקיאוויק בשנת 1915. נישא לדורה תורלסדוטיר ב-1917. דורה הייתה בתו של תורהלור ביירנרסון שכיהן כבישוף של איסלנד בין השנים 1908–1916. אחיה היה טריגווי תורהלסון, ראש ממשלת איסלנד בין השנים 1927–1932.
אאוסגיירסון נבחר לאלת'ינגי בשנת 1923, בהיותו בגיל 29, מטעם המפלגה הפרוגרסיבית של איסלנד. ב-1931 התמנה כשר האוצר של איסלנד, וב-1932 לתפקיד ראש ממשלת איסלנד. בשנת 1934 פרש מן המפלגה הפרוגרסיבית, במשך תקופה מסוימת התמודד כמועמד עצמאי, אך בהמשך הצטרף למפלגה הסוציאל-דמוקרטית, ונשאר כחבר האלת'ינגי עד היבחרו לנשיא בשנת 1952.
במקביל כיהן משנת 1938 ועד בחירתו לנשיאות כמנהל בנק "Útvegsbanki Íslands", שבעתיד התמזג יחד עם שלושה בנקים נוספים ל"Íslandsbanki" שהפך לימים לבנק גליטניר (אנ').
בחירתו לנשיאות בפעם הראשונה הייתה בבחירות המוקדמות לנשיאות ב-1952 שנקבעו עקב מותו של נשיאה הראשון של איסלנד סוון ביירנסון. יריבו העיקרי בבחירות אלו, ביארני יונסון, זכה לתמיכתן של מפלגות השלטון באיסלנד, מפלגת העצמאות והמפלגה הפרוגרסיבית. למרות זאת הצליח אאוסגיירסון לזכות ב-46.7% מהקולות ולגבור על יריבו שזכה ב-44.1%. המועמד השלישי, גיסלי סוונסון, חבר אלת'ינגי לשעבר מטעם מפלגת העצמאות, קיבל 6.0% בלבד. בבחירות של 1956, 1960, ו-1964 נבחר אאוסגיירסון שוב ושוב ללא התנגדות. זמן קצר לאחר תחילת הקדנציה הרביעית שלו בנשיאות, מתה אשתו דורה מלוקמיה, ובשנת 1968 בחר אאוסגיירסון שלא להתמודד שוב לנשיאות. הדעה הרווחת באיסלנד הייתה שחתנו גונאר תורודסן ייבחר במקומו, אך למרות שהתחיל כמועמד מוביל, סיים את מערכת הבחירות בהפסד למועמד המנצח כריסטיאן אלדיארן.
בתאריך 28 במרץ 1966 במסגרת ביקורו בישראל, היה  למנהיג המדינה הזרה הראשון שנאם במליאת הכנסת.
אאוסגייר אאוסגיירסון נפטר ב-15 בספטמבר 1972.
א-סלאם עליכום

סלאם עליכום כתוב בסגנון ת'ולות' של קליגרפיה ערבית
"א-סלאם עליכום" (בערבית: السلام عليكم) הוא איחול בערבית שמשמעותו "השלום עליכם". המילה "סלאם" (سَلَام) שמשמעותה "שלום" הפכה לברכה דתית אצל מוסלמים ברחבי העולם כאשר הם מברכים זה את זה, אם כי השימוש בו כברכה קדם לאסלאם, והוא נפוץ גם בקרב דוברי ערבית של דתות אחרות (כגון ערבים נוצרים ויהודי ארצות האסלאם).
בדיבור היומיומי, לעיתים קרובות משתמשים רק במילה "סלאם", שפירושה "שלום", כדי לברך אדם. ברכה זו, "סלאם" (سَلَام), הפכה לברכת השלום המקובלת גם בשפות אחרות.
התגובה הטיפוסית לברכה היא "وَعَلَيْكُمُ ٱلسَّلَامُ" (וגם עליכם השלום). בתקופת הקוראן, נהוג היה לחזור על "סלאם עליכום", אך התגובה ההפוכה מתועדת בערבית זמן קצר לאחר הופעתה בעברית. ניתן גם להרחיב את הביטוי ל-"ٱلسَّلَامُ عَلَيْكُمْ وَرَحْمَةُ ٱللَّٰهِ وَبَرَكَاتُهُ", שמשמעותו "השלום עליכם, וכן רחמי האל וברכותיו".
השימוש ב"סלאם" כברכת שלום בערבית קדם לאסלאם. ניתן למצוא קרובות משפחה בשפות שמיות עתיקות יותר (ארמית: "שלמא עלכון", עברית: "שלום עליכם") שמקורותיהן מתוארכות אלפי שנים לפני כן.
מבטא

הביטוי מבוטא בדרך כלל על פי דיאלקטים מקומיים של הדוברים ולעיתים קרובות מתקצר.
גרסאות דקדוקיות

הביטוי משתמש בדרך כלל בגוף שני רבים זכר, גם כאשר משתמשים בו כדי לפנות לאדם אחד. ניתן לשנות זאת על ידי בחירה בכינוי צמוד מתאים כדי לפנות אל אדם יחיד בצורת זכר, נקיבה, זוגי או נקבה רבים.
גרסה בגוף שלישי, עליו השלום, משמשת לעיתים קרובות על ידי מוסלמים לאזכור נביאים שאינם מוחמד ואישים קדושים אחרים, כגון מלאכים.
על פי המסורת האסלאמית, מקור הברכה "שלום עליכם" הוא באדם הראשון:
אבו חוריירה מסר: הנביא עליו השלום והברכה אמר, "לך והשלם (תן שלום) לקבוצת המלאכים הזאת והקשב כיצד הם ישיבו לך לשלום, כי זו תהיה הברכה בקרב צאצאיך. אדם אמר: שלום עליכם. המלאכים אמרו: שלום עליכם וחסדי אללה. כך הם הוסיפו את רחמי אללה".
הנביא האחרון אמר, "אף אחד מכם לא ייכנס לגן עדן עד שתאמינו ולא תאמינו עד שתאהבו זה את זה. האם לא אספר לכם על משהו שאם תעשו אותו, תאהבו זה את זה? הפיצו שלום ביניכם."
נאמר גם שיש לחלוק את ברכת השלום בכניסה לבית. זה מבוסס על פסוק בקוראן: "וכאשר אתם נכנסים לבתים, ברכו זה את זה בברכת שלום מאללה, מבורכת וטובה. כך אללה מבהיר לכם את גילוייו, למען תבינו." (א-נור 24:61).
הביטוי מופיע בסך הכל 7 פעמים בקוראן, בכל פעם כ"سَلَامٌ عَلَيْكُمْ". בערבית קלאסית, המשמשת בקוראן ובכתבי יד מוקדמים של החדית', הביטוי מנוקד כ"ٱلسَّلَٰمُ عَلَيْكُمْ وَرَحْمَتُ ٱللَّٰهِ وَبَرَكَٰتُهُ". בכתב רס"ם, הוא נכתב כ"السلم علىکم ورحمٮ ال‍له وٮرکٮه".
סורת אל-אנעם (6), איה 54:
وَإِذَا جَآءَكَ ٱلَّذِينَ يُؤْمِنُونَ بِآيَاتِنَا فَقُلْ سَلَامٌ عَلَيْكُمْ ۖ كَتَبَ رَبُّكُمْ عَلَىٰ نَفْسِهِ ٱلرَّحْمَةَ ۖ أَنَّهُۥ مَنْ عَمِلَ مِنكُمْ سُوٓءًۢا بِجَهَالَةٍۢ ثُمَّ تَابَ مِنۢ بَعْدِهِۦ وَأَصْلَحَ فَأَنَّهُۥ غَفُورٌۭ رَّحِيمٌۭ
סורת אל-אעראף (7), איה 46:
وَبَيْنَهُمَا حِجَابٌۭ ۚ وَعَلَى ٱلْأَعْرَافِ رِجَالٌۭ يَعْرِفُونَ كُلًّۢا بِسِيمَاهُمْ ۚ وَنَادَوْا۟ أَصْحَابَ ٱلْجَنَّةِ أَن سَلَامٌ عَلَيْكُمْ ۚ لَمْ يَدْخُلُوهَا وَهُمْ يَطْمَعُونَ
סורת א-רעד (13), איה 24:
سَلَامٌ عَلَيْكُم بِمَا صَبَرْتُمْ ۚ فَنِعْمَ عُقْبَى ٱلدَّارِ
סורת א-נחל (16), איה 32:
ٱلَّذِينَ تَتَوَفَّاهُمُ ٱلْمَلَائِكَةُ طَيِّبِينَ ۙ يَقُولُونَ سَلَامٌ عَلَيْكُمُ ٱدْخُلُوا۟ ٱلْجَنَّةَ بِمَا كُنتُمْ تَعْمَلُونَ
סורת מרים (19), איה 47:
قَالَ سَلَامٌ عَلَيْكَ ۖ سَأَسْتَغْفِرُ لَكَ رَبِّي ۖ إِنَّهُۥ كَانَ بِي حَفِيًّۭا
סורת אל-קצץ (28), איה 55:
وَإِذَا سَمِعُوا۟ ٱللَّغْوَ أَعْرَضُوا۟ عَنْهُ وَقَالُوا۟ لَنَا أَعْمَالُنَا وَلَكُمْ أَعْمَالُكُمْ سَلَامٌ عَلَيْكُمْ لَا نَبْتَغِي ٱلْجَاهِلِينَ
סורת א-זמר (39), איה 73:
وَسِيقَ ٱلَّذِينَ ٱتَّقَوْا۟ رَبَّهُمْ إِلَى ٱلْجَنَّةِ زُمَرًا ۖ حَتَّىٰ إِذَا جَآءُوهَا وَفُتِحَتْ أَبْوَابُهَا وَقَالَ لَهُمْ خَزَنَتُهَا سَلَامٌ عَلَيْكُمْ طِبْتُمْ فَٱدْخُلُوهَا خَالِدِينَ
וריאציות נוספות מוזכרות בכמה פסוקים אחרים בקוראן, כגון سَلَامٌ عَلَىٰ, או המילה "سَلَام" בלבד.
הערות שוליים

↑  "Sayings of the Messenger (s.a.w) – Sahih Al-Bukhari-". ahadith.net. נבדק ב-2019-03-25.
↑  "'As-Salaamu-Alaikum' and 'Wa-Alaikum-as-Salaam'". ccnmtl.columbia.edu. נבדק ב-2013-07-27.
↑  Goldziher, Ignaz (1892). "Der Dîwân des Ǵarwal b. Aus Al-Ḥuṭej'a". Zeitschrift der Deutschen Morgenländischen Gesellschaft. 46 (1): 22–23. ISSN 0341-0137.
↑  assalamu, alaikum. "Assalamu Alaikum सलाम करने के 38 सुन्नते और आदाब In HIndi". Irfani-Islam. אורכב מהמקור ב-1 במרץ 2022. נבדק ב-2022-03-01. {{cite web}}:  (עזרה)תחזוקה - ציטוט: unfit URL (link)
↑  Arendonk, C. van; Gimaret, D. (2012-04-24), "Salām", Encyclopaedia of Islam, Second Edition (באנגלית), Brill, נבדק ב-2024-02-05
↑  "shalom aleichem". Collins Dictionary. נבדק ב-19 במאי 2018. {{cite web}}:  (עזרה)
↑  Arendonk, C. van; Gimaret, D. (2012-04-24), "Salām", Encyclopaedia of Islam, Second Edition (באנגלית), Brill, נבדק ב-2024-02-05
↑  Dalman, Gustaf (1905). Grammatik des Jüdisch-Palästinischen Aramäisch nach den Idiomen des palästinischen Talmud und Midrasch, des Onkelostargum (Cod. Socini 84) und der Jerusalemischen Targume zum Pentateuch. Robarts - University of Toronto. Leipzig, Hinrichs. p. 244.
↑  Ṣaḥīḥ al-Bukhārī 5873, Ṣaḥīḥ Muslim 2841
↑  [Muslim (54), Aḥmad (2/391), and al-Tirmidhī (2513) narrated from Abū Hurairah]
↑  "Surat An-Nur [24:61] - The Noble Qur'an - القرآن الكريم". Quran.com. נבדק ב-2013-07-27.
NXT TakeOver: Respect

| NXT TakeOver: Respect>  הפוסטר הרשמי של האירוע בכיכובן של ביילי וסשה בנקס.מידע |
| --- | --- | --- |
ארגון: WWE
מותג: NXT
תאריך: 7 באוקטובר 2015
עיר: ווינטר פארק, פלורידה
אולם: אוניברסיטת פול סייל
מספר צופים: 400+
סדרת אירועי שלם וצפה של ה-WWE
| WWE Live from Madison Square Garden | :NXT TakeOver Respect | גיהנום בכלוב |
סדרת אירועי NXT TakeOver
| Brooklyn | :NXT TakeOver Respect | London |
NXT TakeOver: Respect היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-7 באוקטובר 2015, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע השביעי בסדרת אירועי NXT TakeOver.
שישה קרבות התנהלו באירוע. בקרב המרכזי, ביילי ניצחה את סשה בנקס בקרב איירון מן 30 דקות ושמרה על אליפות הנשים של NXT, במה שהיה קרב הנשים הראשון אשר שימש כקרב מרכזי של אירוע WWE, בנוסף להיותו הראשון שבו נשים מתמודדות אחת מול השנייה במסגרת קרב איירון מן ולהיותו קרב הנשים הארוך ביותר בהיסטוריה של ה-WWE עד לקיום קרב הרויאל ראמבל של הנשים בשנת 2018. עוד ברשימת הקרבות, פין באלור וסמואה ג'ו זכו בגביע טורניר הזוגות לזכר דאסטי רודס, ואסקה ניצחה את דנה ברוק בקרב הראשון שלה ב-WWE אשר התחיל את רצף הניצחונות שלה, שהיה מאוחר יותר הרצף הארוך ביותר בהיסטוריה של ה-WWE. זה הוא היה אירוע הטייקאובר הראשון שאליפות ה-NXT לא הוגנה במסגרת הקרב המרכזי, עד לאירוע NXT TakeOver: WarGames בשנת 2019, שבמסגרתו אליפות זו לא הוגנה כלל.
עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הרביעי של NXT בשנת 2015.
באירוע NXT TakeOver: Brooklyn, ביילי ניצחה את סשה בנקס וזכתה באליפות הנשים של NXT. ב-16 בספטמבר בפרק של התוכנית NXT, הג'נרל מנג'ר של NXT, ויליאם ריגל, קבע שביילי תגן על תוארה נגד בנקס בקרב איירון מן 30 דקות, קרב שקיבל מטעם האוהדים את הכינוי "קרב איירון וומן". בנוסף, בפעם הראשונה בהיסטוריה של NXT, מתאבקות המותג יתמודדו ביניהן בקרב המרכזי של אירוע טייקאובר.
באירוע NXT TakeOver: Brooklyn, ריגל הודיע על קיום טורניר זוגות בשם טורניר הזוגות לזכר דאסטי רודס לזכור של חבר היכל התהילה של ה-WWE, דאסטי רודס, ששימש כמאמן NXT וכמפיק. גמר הטורניר נקבע לאירוע NXT TakeOver: Respect. טורניר הזוגות לזכר דאטי רודס החל ב-2 בספטמבר בפרק של התוכנית NXT, כששני הקרבות הראשונים יצאו לדרך ובהם ברון קורבין וריינו ואמריקן אלפא (ג'ייסון ג'ורדן וצ'אד גייבל) המשיכו לשלב הבא. ארבעת הקרבות הבאים התקיימו במופעי NXT שלא שודרו בטלוויזיה בין ה-28 באוגוסט ל-4 בספטמבר, לעומת זאת, הקרבות לא נחשפו עד ל-9 בספטמבר בערוץ היוטיוב הרשמי של ה-WWE, כשארבעת הזוגות שהמשיכו לשלב רבע הגמר היו אנזו אמורה וקולין קאסידי, המכונאים (סקוט דוסון ודאש ויילדר), ההייפ ברוז (זאק ריידר ומוג'ו ראולי) והוודוילנס (איידן אינגליש וסיימון גוץ'). שני הקרבות האחרונים בשלב הראשון התקיימו ב-9 בספטמבר בפרק של התוכנית NXT, כאשר פין באלור וסמואה ג'ו ו-DIY (ג'וני גרגאנו ותומאסו צ'אמפה) היו שני הזוגות שהמשיכו לשלב הבא. לבסוף, הקרבות שנקבעו לשלב חצי הגמר אשר התקיימו באירוע עצמו היו פין באלור וסמואה ג'ו נגד המכונאים, ואמריקן אלפא נגד ברון קורבין וריינו.
אירוע

| --- | --- |

תפקיד:: שם:
צוות השידור: טום פיליפס
צוות השידור: קורי גרייבס
כרוז: מייק רום
שופטים: דנילו אנפיביו
שופטים: דרייק וורץ
שופטים: אדי אורנגו
פאנל לפני האירוע: צ'ארלי קארוסו
פאנל לפני האירוע: ליטה
פאנל לפני האירוע: מאורו רנאלו
אירוע > קרבות מקדימים

האירוע נפתח עם קרב במסגרת שלב חצי הגמר הראשון של טורניר הזוגות לזכר דאסטי רודס, אלוף ה-NXT, פין באלור, וסמואה ג'ו התמודדו מול המכונאים (סקוט דוסון ודאש ויילדר). בסיום, ג'ו ביצע על ויילדר את מהלך המאסל באסטר ובאלור המשיך וביצע עליו את מהלך הסיום שלו, ה-Coup de Grâce, ואז הצמיד אותו לניצחון שהעלה אותם לשלב הגמר מאוחר יותר באותו האירוע.
לאחר מכן, ברון קורבין וריינו התמודדו מול ג'ייסון ג'ורדן וצ'אד גייבל בחצי הגמר השני של הטורניר. קורבין וריינו השיגו את הניצחון בקרב ואת הכרטיס לשלב הגמר לאחר שריינו ביצע על ג'ורדן את מהלך הסיום שלו, "גור", וקורבין ביצע על גייבל את מהלך הסיום שלו, ה-End of Days.
בקרב השלישי, אסקה התמודדה מול דנה ברוק (שלוותה לקרב על ידי אמה). אסקה ניצחה בקרב לאחר שהכניעה את דנה ברוק בעזרת מהלך ההכנעה שלה, האסקה לוק.
אז, אפולו קרוז התמודד מול טיילר בריז. קרוז ביצע על בריז את מהלך הדילייד ספין-אאוט פאוורבומב כדי להשיג את הניצחון בקרב.
בקרב הלפני אחרון, שני הזוגות המנצחים בשלב חצי הגמר, פין באלור וסמואה ג'ו, וברון קורבין וריינו התמודדו בשלב הגמר של הטורניר. במהלך הקרב, ריינו ביצע על ג'ו את מהלך ה"גור", אך באלור היה במקום כדי לעצור את ניסיון ההצמדה. ג'ו ובאלור ביצעו על ריינו את מהלך המאסל באסטר וה-Coup de Grâce, בהתאמה, כדי להצמיד אותו לניצחון, שהקנה להם את הזכייה בגביע הטורניר.
אירוע > הקרב המרכזי

הקרב המרכזי של הערב הפגיש את אלופת הנשים של NXT, ביילי, שהגנה על תואר האליפות נגד סשה בנקס בקרב האיירון מן הראשון בתולדות מחלקת הנשים. בנקס השיגה את ההכרעה הראשונה בקרב ועלתה ליתרון 1–0 לאחר שהיא ביצעה על ביילי מהלך הצמדה פשוט. מנגד, ביילי הצליחה לאזן את התוצאה, כאשר היא ביצעה על בנקס את מהלך הסיום שלה, הביילי-טו-בלי. בנקס דחפה את ביילי אל הלוח האלקטרוני בכניסה לאולם וגרמה לה להפסיד כתוצאה מספירת חוץ, שהעלה את בנקס שוב ליתרון, הפעם 2–1. ביילי חזרה שוב אל העניינים, כאשר היא הצמידה את בנקס לאחר שביצעה עליה את מהלך הרנה. לאחר מכן, בנקס ביצעה על ביילי את מהלך ההכנעה שלה, הבנק סטייטמנט, אך ביילי הצליחה להתחמק מכך כעבור זמן מה. כשבנקס ניסתה לבצע שוב את ההכנעה, ביילי הפכה זאת למהלך הבריח. שניות לאחר מכן, הקרב הסתיים בתוצאה 2–3 לטובת ביילי, שהגנה על התואר בהצלחה.
ביקורת

האירוע זכה לשבחים מצד האוהדים והמבקרים, כאשר נאמר עליו שהוא ממחיש לקהל צופיו מה הוא לא מקבל באירועי השלם וצפה המסורתיים של ה-WWE. בנוסף, הקרב המרכזי על אליפות הנשים של NXT קיבל שבחים רבים. העיתונאי של Wrestling Observer Newsletter, דייב מלצר, העניק ציון של 4.25 כוכבים לקרב זה.
תוצאה לאורך זמן

לאחר האירוע, אפולו קרוז ניצח בקרב באטל רויאל לאחר שהדיח אחרון את ברון קורבין. בעקבות ניצחונו, הוא קיבל הזדמנות להתמודד מול פין באלור על התואר. ב-22 באוקטובר בפרק של התוכנית NXT, קרוז ניצח בקרב ביניהם כתוצאה מפסילה לאחר שהותקף על ידי קורבין. לעומת זאת, באלור שמר על התואר, מכיוון שחגורת אליפות לא יכולה להחליף ידיים כתוצאה מפסילה.
טיילר בריז קודם לרוסטר הראשי. הוא ערך את הבכורה שלו ב-22 באוקטובר בפרק של התוכנית סמאקדאון, כשחבר לסאמר רה ותקף את דולף זיגלר.
ביילי פתחה בפיוד עם אלכסה בליס, בעוד שאמה ודנה ברוק המשיכו בפיוד שלהם עם אסקה, מה שהוביל לקרב בין אסקה לבין אמה באירוע הבא, NXT TakeOver: London.
תוצאות

| מס' | תוצאות | התניות | זמן |
| --- | --- | --- | --- |
| 1 | פין באלור וסמואה ג'ו ניצחו את המכונאים (סקוט דוסון ודאש ויילדר) | קרב במסגרת שלב חצי הגמר של גביע טורניר הזוגות לזכר דאסטי רודס | 09:05 |
| 2 | ברון קורבין וריינו ניצחו את אמריקן אלפא (ג'ייסון ג'ורדן וצ'אד גייבל) | קרב במסגרת שלב חצי הגמר של גביע טורניר הזוגות לזכר דאסטי רודס | 10:28 |
| 3 | אסקה ניצחה את דנה ברוק (עם אמה) בהכנעה | קרב יחידים | 05:07 |
| 4 | אפולו קרוז ניצח את טיילר בריז | קרב יחידים | 09:41 |
| 5 | פין באלור וסמואה ג'ו ניצחו את ברון קורבין וריינו | קרב במסגרת שלב הגמר של גביע טורניר הזוגות לזכר דאסטי רודס | 10:57 |
| 6 | ביילי (א) ניצחה את סשה בנקס בתוצאה 3–2 | קרב איירון מן 30 דקות על אליפות הנשים של NXT | 30:00 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > קרב איירון מן

| תוצאה | הכרעה | שיטה | זמן |
| --- | --- | --- | --- |

| 0–1 | סשה בנקס | הצמדה | 9:35 |
| 1–1 | ביילי | הצמדה | 10:55 |
| 1–2 | סשה בנקס | ספירת חוץ | 14:15 |
| 2–2 | ביילי | הצמדה | 17:25 |
| 3–2 | ביילי | הכנעה | 30:00 |
ראו גם

NXT - ליגת הפיתוח של ה-WWE
הערות שוליים

↑  אירוע הטייקאובר הבא הוא...
↑  ביילי תגן על אליפות הנשים של NXT נגד סשה בנקס (קרב איירון מן 30 דקות)
↑  באלור וג'ו נגד המכונאים (חצי גמר טורניר הזוגות לדאסטי רודס)
↑  אמריקן אלפא נגד קורבין וריינו (חצי גמר טורניר הזוגות לדאסטי רודס)
↑  אירועי הטייקאובר נשארים בתקן האירוע המיוחד ביותר של ה-WWE
↑  דייב מלצר סיפק את הציונים שלו לאירוע הטייקאובר
Last Day of Summer

| --- | --- |

 מיקסטייפ מאת סאמר ווקר
 יצא לאור:  19 באוקטובר 2018
 סוגה:  R&B
 שפה:  אנגלית
 אורך:  32:07
 חברת תקליטים:  LVRN ‏•‏‏ אינטרסקופ
Last Day of Summer הוא מיקסטייפ הבכורה של הזמרת האמריקאית סאמר ווקר.
הרכב

האלבום מורכב מ-12 רצועות, המציגות את הרבגוניות של ווקר כזמרת-יוצרת וכמוזיקאית.
הפרויקט מתואר כסיכום מקיף של היכולות של ווקר. הוא כולל שירי R&B כמו "CPR" ו-"Girls Need Love" אבל כולל גם בלדות מקסימות ומלאות נשמה כמו "Baby" ו-"Just Like Me". השירים האחרונים הללו מושווים לסאונד של אמנים כמו איימי ויינהאוס ולאון ברידג'ס, מה שמרמז על קשת מוזיקלית רחבה.
האלבום זכה לשבחים על חקר נושאים שונים, כולל מיניות ועצמאות.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | BP  | ארסניו ארצ'ר וסאמר ווקר | ארצ'ר | 1:49 |
| 2. | Talk Yo Shit  | ארצ'ר וווקר | ארצ'ר | 0:39 |
| 3. | Girls Need Love  | ארצ'ר וווקר | ארצ'ר | 2:20 |
| 4. | CPR  | אנדרס טורס, ג'ייקוב גמבואה וווקר | גמבי | 3:23 |
| 5. | Smartwater  | ארצ'ר וווקר | ארצ'ר | 2:24 |
| 6. | Deep  | ארצ'ר וווקר | ארצ'ר | 1:32 |
| 7. | Baby  | אינפי וודס, גמבואה וווקר | טימותי מקסי | 1:28 |
| 8. | I'm There  | ארצ'ר, ווקר ומקסי | ארצ'ר ומקסי | 1:54 |
| 9. | Karma  | ארצ'ר וווקר | ארצ'ר | 3:08 |
| 10. | Prayed Up  | ווקר | ארצ'ר ומקסי | 2:48 |
| 11. | Shame  | ווקר ותים אפלבום | תים | 2:46 |
| 12. | Just Like Me  | ארצ'ר וווקר | ארצ'ר | 4:10 |
| 13. | Girls Need Love - Remix (עם דרייק)   | אוברי גרהאם, ארצ'ר וווקר | ארצ'ר | 3:42 |
| משך כולל: | משך כולל: | משך כולל: | משך כולל: | 32:07 |
מיקומי שיא

|   ‏‏‏  מצעדים (2018–2019)> מדינה |   ‏‏‏  מצעדים (2018–2019)> מצעד |   ‏‏‏  מצעדים (2018–2019)> מיקום שיא |
| --- | --- | --- |
|  ארצות הברית | בילבורד 200 | 44 |
|  ארצות הברית | מצעד אלבומי ה-R&B/היפ-הופ | 25 |
|  קנדה | מצעד האלבומים הקנדי | 72 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  ארצות הברית | בילבורד 200 | 187 |
הערות שוליים

1 2 3  Summer Walker Officially Arrives With "Last Day Of Summer" Project, www.hotnewhiphop.com, ‏2018-10-20 (באנגלית)
↑  Billboard 200, Billboard, ‏3 בנובמבר 2018 (באנגלית אמריקאית)
↑  Top R&B/Hip-Hop Albums, Billboard, ‏3 בנובמבר 2018 (באנגלית אמריקאית)
↑  Billboard 200 Albums, Billboard, ‏2019 (באנגלית אמריקאית)
| --- | --- |
בקרת זהויות :  MusicBrainz release group: 7e19779a-383f-4370-8765-9597fb53c785
LAMP (תשתיות תוכנה)

סקירה כללית של אבני היסוד של LAMP והסביבה שבה הוא רץ, יחד עם אפשרויות לניהול מטמון.
LAMP - ראשי תיבות של ארבע תוכנות חופשיות ששילובן הוא בסיס תוכנה שעליו מבוססים שרתי אינטרנט ואתרי אינטרנט רבים (ובהם גם אתרי קרן ויקימדיה).
פירוש ראשי התיבות הוא:
Linux – מערכת הפעלה
Apache – שרת HTTP
MySQL – בסיס נתונים
Perl / Python / PHP – שפות תסריט